[{"text_idx": "#000001", "text": "Mae The Wallich yn hynod o drist o orfod cyhoeddi bod Andrew Ireland, un o\u2019i aelodau staff ers amser maith, wedi marw"}, {"text_idx": "#000002", "text": "Bu farw Andrew ddydd Sul 28 Mai wrth gystadlu mewn digwyddiad yr oedd yn teimlo\u2019n angerddol yn ei gylch, sef Triathlon Abertawe 2023."}, {"text_idx": "#000003", "text": "Mae\u2019r newyddion wedi cael cryn sylw yn y penawdau cenedlaethol ac roedd yn sioc i\u2019w deulu, ei ffrindiau a\u2019i gydweithwyr. Rydym yn ddiolchgar i bawb sydd wedi estyn eu cydymdeimlad."}, {"text_idx": "#000004", "text": "Mae\u2019r deyrnged hon yn cael ei hysgrifennu gan di\u0302m Andrew a\u2019i gydweithwyr ym Mhen-y-bont ar Ogwr"}, {"text_idx": "#000007", "text": "Mae\u2019n golled enfawr i\u2019w deulu a\u2019i ffrindiau, ac i bawb y bu\u2019n gweithio gyda nhw yn The Wallich."}, {"text_idx": "#000014", "text": "Roedd Andrew yn arweinydd cefnogol, ymroddedig ac ysbrydoledig i\u2019w di\u0302m a\u2019i gydweithwyr, roedd gan ein partneriaid a\u2019n rhanddeiliaid ym Mhen-y-bont ar Ogwr barch mawr ato ac roedd yn frwd dros wneud gwahaniaeth cadarnhaol i filoedd o bobl y bu\u2019n gweithio gyda nhw yn ystod ei gyfnod gyda The Wallich."}, {"text_idx": "#000016", "text": "Helpodd i ddatblygu\u2019r prosiectau, fel ABBA Pen-y-bont ar Ogwr a dod a\u0302\u2019r prosiect MAC drws nesaf i\u2019n hadeilad galw heibio ar Stryd y Parc. Roedd bob amser yn meddwl am y dyfodol."}, {"text_idx": "#000017", "text": "Roedd pawb yn ei barchu, roedd yn gwrando ar bobl ac yno iddyn nhw."}, {"text_idx": "#000018", "text": "Roedd Andrew yn aml yn yr adeilad cyn pawb arall ac ni fyddai byth yn gadael am ei fod yn 5 o\u2019r gloch."}, {"text_idx": "#000020", "text": "Roedd Andrew yn gweithio\u2019n dda mewn ti\u0302m ac roedd ganddo lawer o amser i sgwrsio a\u0302 staff."}, {"text_idx": "#000023", "text": "Roedd ei ddrws bob amser ar agor ac roedd ganddo ddiddordeb mawr yn yr hyn yr oedd aelodau ei di\u0302m yn ei wneud yn eu hamser hamdden."}, {"text_idx": "#000025", "text": "Roedd ganddo fap yn nodi i ble\u2019r oedd wedi teithio ac roedd wedi teithio\u2019r rhan fwyaf o hemisffer y gogledd."}, {"text_idx": "#000026", "text": "Pryd bynnag y gallai, roedd yn mynd i deithio gyda\u2019i deulu ac yn mynd ar wyliau pe\u0302l-droed."}, {"text_idx": "#000028", "text": "Roedd hefyd yn un o gefnogwyr Dinas Caerdydd, ac roedd yn arwain llawer o\u2019r teithiau oddi gartref."}, {"text_idx": "#000030", "text": "Roedd gan Andrew synnwyr digrifwch sych iawn."}, {"text_idx": "#000031", "text": "Fel un o gefnogwyr Dinas Caerdydd, roedd llawer o dynnu coes gyda chefnogwyr Abertawe yn y ti\u0302m."}, {"text_idx": "#000034", "text": "Mae colled Andrew i\u2019w deimlo\u2019n fawr ar draws cymunedau The Wallich ac yn enwedig ymysg y rheini a oedd yn gweithio\u2019n agos gydag ef ym Mhen-y-bont ar Ogwr."}, {"text_idx": "#000035", "text": "Ond, byddwn yn ymdrechu i barhau a\u0302\u2019i waith cadarnhaol ym Mhen-y-bont ar Ogwr a\u2019i anrhydeddu."}]